AGERRAKO KROSSA, ABUZTUAREN 29AN,
III. BORTZIRIETAKO KOPAKO LAUGARREN PROBA

Ane Elzaurdia eta Gwendal Larqué sailkapeneko liderrak dira, 
bost lasterketetatik hiru jokatu ondoren 
Ane Elzaurdia eta Gwendal Larqué sailkapeneko liderrak dira, bost lasterketetatik hiru jokatu ondoren.

Berako Agerra auzoak Luis Mari Apeztegia Memorialaren 43. edizioa ospatuko du datorren larunbatean, abuztuaren 29an. Agerra auzoko jai-batzordeak antolatzen du proba, Manttale Mendi Lasterketa Taldearen laguntzarekin, eta III. Bortzietako Koparen barruan dago.

Zirkuituko laugarren lasterketa izango da, Lesakako Zubigaineko Kros Herrikoia, Alkaiaga Trail eta Berako Gau Krossa jokatu ondoren, eta Lizuniagako Igoera jokatu aurretik; azken hori urriaren 24an egingo da.

Gwendal Larqué eta Ane Elzaurdia dira Bortzirietako Kopako bi liderrak. Larqué buru da gizonezkoen sailkapenean, 280 punturekin, eta atzetik ditu Oihan Pikabea eta Haitz Telletxea, biak 234 punturekin berdinduta.

Emakumezkoen kategorian, Ane Elzaurdiak hiru lasterketetatik bi irabazi ditu eta zirkuituko liderra da, 295 punturekin. Bigarren Nahia Pikabea da (260 puntu) eta hirugarren Mirea Ostiz (243 puntu).

Taldeka, Eziñin da lehen sailkatua, 300 punturekin, Zerbezeruken (280) eta Agerra Runnersen (270) aintzinetik. 
Datorren larunbatean, abuztuaren 30ean Agerran jokatuko den Krossa hurrengo proba puntuagarria izanen da. Lehiaketa 18:00etan hasiko da, beheragoko mailetako lasterketekin. Txikiek 150 metroko distantzia beteko dute, aurrejaminek 300 metrokoa, benjaminek 400 metrokoa, kimuek 800 metrokoa eta haur mailekoek (infantilek) 1.200 metrokoa. 
18:30ean irteera bateratua izanen dute juniorren, seniorren eta beteranoen kategorietako lasterkariek, nahiz eta distantziak desberdinak izan. Juniorrek (gizonezkoak eta emakumezkoak) bi buelta emanen dituzte auzoa inguratzen duen zirkuituan, 2.900 metro. 
Senior eta beterano mailetako gizonek zein emakumeek lau itzuli eginen dituzte 5.800 metroko distantzia bete arte. 
Izen-emateak probaren egunean bertan egin ahal izango dira irteera-gunean eta doakoak izanen dira. Lasterketak amaitzerakoan, sariak banatuko dira. 
ORDUTEGIAK: 18:00etan. Haurren mailak. ///18.30ean. Juniorrak, seniorrak eta beteranoak. 

IZEN-EMATEAK: irteera-gunean (doainik)

IBILBIDEAK:
* Txikiak: 150 m
* Aurrejaminak: 300 m
* Benjaminak: 400 m
* Kimuak: 800 m
* Haurren-kategoria (infantilak): 1.200 m
* Juniorrak: 2.900 m
* Seniorrak: 5.800 m
* Beteranoak: 5.800 m 
